Eskom het die naweek kennis gegee dat die moontlikheid bestaan dat daar geen beurtkrag vir die res van die week sal wees nie.
Die voorraad diesel- en water-reserwes is ook sodanig aangevul dat dit genoegsaam vir die hele week sal wees.
In die kennisgewing word ook genoem dat die ander krag-toevoerlyn sodanig deur die tifoon beskadig is dat dit verskeie maande sal duur voordat toevoer met hierdie lyn weer hervat sal kan word.
’n Beroep word steeds op verbruikers gedoen om krag spaarsaam te gebruik en om geysers en nie-noodsaaklike elektriese toerusting af te skakel om die aanvraag te beperk.